PolyAgent/wiki_georgian_en_parallel_20231101 huggingface dataset:
პალმეტური მეხილეობა

პალმეტური მეხილეობა — სუსტ და საშუალოდ ნაზარდ საძირეებზე ხეხილის მოყვანა და მისთვის ხელოვნური ფორმების მიცემა; უზრუნველყოფს მაღალმოსავლიანობას, სამუშაოთა მექანიზაციასა და დეკორატიულობას. მეხილეობის ინტენსიფიკაციის ერთ-ერთი პერსპექტიული მიმართულებაა. საქართველოში პალმეტური ფორმის ბაღებს აშენებენ 1965 წლიდან. პალმეტურ ფორმას აძლევენ უმთავრესად ვაშლსა და მსხალს, იშვიათადკურკოვნებს.
ლიტერატურა
მებაღეობა
საცხავატლო

საცხავატლო — სოფელი საქართველოში, დუშეთის მუნიციპალიტეტში, ხეობის თემში. მდებარეობს ქართლის ქედის დასავლეთ კალთაზე, მდინარე არაგვის მარცხენა მხარეს, ზღვის დონიდან 920 მ., დუშეთიდან 25 კმ, ბულაჩაურიდან 3 კმ. საბჭოთა პერიოდში განვითარებული იყო მეცხოველეობა.
დემოგრაფია
2014 წლის აღწერის მონაცემებით სოფელში ცხოვრობს 6 ადამიანი.
ისტორიული ძეგლები
საცხავატლოს ეკლესია
საცხავატლოს წმინდა გიორგის ეკლესია
საცხავატლოს კოშკი
ლიტერატურა
სქოლიო
დუშეთის მუნიციპალიტეტის სოფლები
მენისკი

მენისკი — მუხლის სახსარში ჩართული 2 ნამგლის მოყვანილობის სახსარშიგა ხრტილი. მენისკები მდებარეობს დიდი წვივის როკებზე ზემოდან, მათი გარეთა განიერი ნაპირი შეხორცებულია მუხლის სახსრის ჩანთასთან, წინა ბოლოებს კი ერთმანეთთან აკავშირებს მუხლის განივი იოგი. მენისკი ასუსტებს მოძრაობით გამოწვეულ მექანიკურ ტრავმას, ამცირებს ხახუნს და ზრდის მუხლის სახსარში შემავალი ძვლების სასახსრე ზედაპირების შესატყვისობას (კონგრუენტობას). მენისკი ყველაზე ხშირად უზიანდებათ სპორტსმენებს, უმეტესად ფეხბურთელებს, სიმაღლეზე მხტომელებს, მოჭიდავეებს, აგრეთვე ბალეტის მსახიობებს. მენისკთან ერთად ხშირად ზიანდება მუხლის სახსრის სხვა ელემენტებიც.
მენისკის დაზიანებისას საჭიროა მენისკის მთლიანად ან მისი ნაწილის ოპერაციული მოცილება. ოპერაციის შემდეგ აუცილებელია სახსრის ფიქსაცია (7-10 დღე), 10-14 დღის შემდეგ სახსრის მსუბუქი დატვირთვა; გაურთულებელ შემთხვევაში 5-6 კვირის შემდეგ სახსრის ფუნქცია სრულიად აღდგება.
ლიტერატურა
ანატომია
უჩპილი

უჩპილი — სოფელი რუსეთის ფედერაციაში, ბაშკირეთის რესპუბლიკის დიურტიულის რაიონში.
2010 წლის მონაცემებით სოფელში ცხოვრობს 457 ადამიანი. რაიონულ ცენტრ დიურტიულიდან დაშორებულია 12 კილომეტრით. უახლოესი რკინიგზის სადგურია უფა, რომელიც დაშორებულია 139 კმ-ით.
2002 წლის აღწერის მიხედვით მოსახლეობის უმრავლესობას თათრები (43 %) და ბაშკირები (52 %) შეადგენენ.
რესურსები ინტერნეტში
Совет муниципальных образований Республики Башкортостан.
სქოლიო
დიურტიულის რაიონის სოფლები
დისნა (მრავალმნიშვნელოვანი)

დისნა (მრავალმნიშვნელოვანი)
ტოპონიმი დისნა შეიძლება აღნიშნავდეს:
დისნა — მდინარე ლიტვასა და ბელარუსში
დისნა — ქალაქი ბელარუსში
სუმო

სუმო (相撲 sumō) — სპორტის ნაციონალური სახეობა და მეტად პოპულარული სანახაობაა იაპონიაში. საუკუნეების განმავლობაში დადგენილი წესებისა და რიტუალების მიხედვით, მეტოქეები, რომლებიც სპეციალურად შერჩეული საკვებით იკვებებიან წონის მოსამატებლად, ცდილობენ, ერთმანეთი რინგს გადაღმა გადააგდონ.
ლიტერატურა
მსოფლიოს დიდი ატლასი, გვ. 133, თბილისი, 2009.
იაპონური კულტურა
იაპონიის სპორტი
მიქელანჯელო ანტონიონი

მიქელანჯელო ანტონიონი (დ. 29 სექტემბერი, 1912 — გ. 30 ივლისი, 2007) — იტალიელი კინორეჟისორი.
ბიოგრაფია
ანტონიონი დაიბადა ქალაქ ფერარაში. დაამთავრა ბოლონიის უნივერსიტეტი ეკონომიკის ბაკალავრის ხარისხით. 1939 წელს მუშაობა დაიწყო რომში. რეჟისორული დებიუტი ანტონიონიმ 1942 წელს დოკუმენტური ფილმით „ადამიანები მდინარე პოდან“ დაიწყო. მისი პირველი გამორჩეული ფილმი იყო „მეგობრები“, რომელიც 1955 წელს ვერცხლის ლომით დაჯილდოვდა.
მის შემოქმედებას ეკუთვნის ეგზისტენციალისტური ტეტრალოგია: „თავგადასავალი“, „ღამე“, „დაბნელება“, „წითელი უდაბნო“. ფილმი „ღამე“ ოქროს დათვით დაჯილდოვდა, ხოლო თავად ანტონიონიმ დავიდ დი დონატელოს პრემია მიიღო საუკეთესო რეჟისორისთვის.
ანტონიონის ეკუთვნის ასევე „ზაბრისკი პოინტი“, რომლის მუსიკა Pink Floyd-ს ეკუთვნის და „პროფესია რეპორტიორი“ ჯეკ ნიკოლსონის მონაწილეობით. ფილმი „წითელ უდაბნო“ 1964 წელს ვენეციის კინოფესტივალზე ოქროს ლომით დაჯილდოვდა, ხოლო ფილმი ფოტოგადიდება კანის კინოფესტივალის ოქროს პალმის რტოს მფლობელი გახდა.
კინორეჟისორი ყურადღებას ყოველთვის ადამიანებს შორის კომუნიკაციის პრობლემაზე ამახვილებდა. მისი მუზა მსახიობი მონიკა ვიტი იყო. ამ უკანასკნელს რამდენიმე მთავარი როლი აქვს შესრულებული ანტონიონის ფილმებში.
ფილმოგრაფია
1955 — დაქალები / Le amiche
1957 — ყვირილი / Il grido
1960 — თავგადასავალი / L’avventura
1961 — ღამე / La notte
1962 — დაბნელება / L’eclisse
1964 — წითელი უდაბნო / Il deserto rosso
1966 — ფოტოგადიდება / Blowup
1970 — ზაბრისკი პოინტი / Zabriskie Point
1975 — პროფესია: რეპორტიორი / Professione: reporter
1980 — ობერვალდის საიდუმლო / Il mistero di Oberwald
1982 — ქალის იდენტიფიკაცია / Identificazione di una donna
1995 — ღრუბლებს მიღმა (ვიმ ვენდერსთან ერთად) / Par Dela Les Nuages
2004 — ეროსი (ეპიზოდი «საგნების საშიში კავშირი») / Eros (Il filo pericoloso delle cose)
რესურსები ინტერნეტში
მიქელანჯელო ანტონიონი — 90, გიორგი გვახარია
მიქელანჯელო ანტონიონი
ფოტოგალერეა
ინტერვიუების კრებული (ინგლისური)
ანტონიონის ესსე „ნიუ-იორკის ხმა"
იტალიელი კინორეჟისორები
დაბადებული 1912
გარდაცვლილი 2007
იტალიურენოვანი კინორეჟისორები
ბაბილონის ტყვეობა

ბაბილონის ტყვეობა ან ბაბილონის წარმოტყვევნა (ივრ.. גָּלוּת בָּבֶל‎) — ებრაელი ხალხის ისტორიის პერიოდი ძვ.წ. 598 წლიდან 539 წლამდე. ებრაელთა მნიშვნელოვანი ნაწილის, იუდეის სამეფოს მოსახლეობის იძულებითი წესით გადასხელებების მთელი სერიის კრებითი სახელწოდება, ბაბილონის მეფე ნაბუქოდონოსორ II–ის მმართველობის დროს.
ეს გადასახლებები მიმდინარეობდა 16 წლის მანძილზე (ძვ.წ. 598—582 წ.წ.) და წარმოადგენდა იუდეაში ანტიბაბილონური აჯანყების საწინააღმდეგო, სადამსჯელო ღონისძიებას. ამ პერიოდში დასრულდა სპარსეთის მეფის კიროს დიდის დაპყრობების შემდეგ იუდეაში ებრაელთა ნაწილის დაბრუნება. ბაბილონის ტყვეობამ გამოიწვია დიდი ებრაული დიასპორის შექმნა, რაც გახდა ებრაელთა ეროვნულ–რელიგიური განვითარების გარდამტეხი მოვლენა.
ბაბილონის ტყვეობა და სპარსეთის ბატონობა
ესწრაფოდა რა, ეგვიპტესთან მოსაზღვრე მიწების უსაფრთხოებას, ძვ.წ. 586 წელს, იუდეის შემდგომი აჯანყებისას, ბაბილონის მეფე ნაბუქოდონოსორ II–მ დაიპყრო და გაანადგურა იერუსალიმი. ამასთან, გაანადგურა იაჰვეს ტაძარი (სოლომონის ტაძარი). ბაბილონელებმა ქვეყნიდან გაიყვანეს უზარმაზარი რაოდენობის ტყვეები, რაც შეადგენდა ქვეყნის მთელი მოსახელობის ერთ მეათედს. ტყვეთა შორის იყო იუდეის მეფე სედეკია (ციდკიაჰი), რომელიც ცდილობდა ტყვეობიდან თავის დაღწევას გაქცევის გზით. იუდეის სახელმწიფოებრიობა განადგურდა და ებრაელთათვის დაიწყო დიდი ტყვეობა, რომელიც თითქმის 70 წელი გაგრძელდა. ახალ–ბაბილონური სამეფოს შემადგენლობაში ებრაელმა გადასახლებულებმა შექმნეს ნაციონალური ჯგუფები სამშობლოს არდავიწყების და მასთან კავშირის შენარჩუნების მიზნით.
556 წელს ბაბილონი მეფე გახდა ნაბონიდი. მისი მმართველობა გამოირჩეოდა იმით, რომ ცდილობდა შეესუსტებინა სამოქალაქო–სატაძრო საზოგადოებების გავლენა ბაბილონში და თავის ძირითად დასაყრდენად ექცია თანამემამულე არამეველები. ამ მიზნით მან სახელმწიფოში რელიგიური რეფორმაც კი გაატარა. ამ პოლიტიკამ დაასუსტა სახელმწიფო. როდესაც სპარსეთის მეფე კიროს II შეიჭრა ბაბილონში, მოსახლეობა მას შეხვდა როგორც განმათავისუფლებელს. ბაბილონის სამეფო დაემორჩილა სპარსეთს და შევიდა აქემენიდების იმპერიაში, როგორც ავტონომიური ერთეული.
კიროს დიდის ეპოქა
კიროს II ცდილობდა რა ბაბილონის სამეფოში მოსახლეობის მხარდაჭერა მოეპოვებინა, გამოიჩინა ხალხთა მიმართ შემწყნარებლობა და მფარველობა. კერძოდ, თავისი მეფობის პირველ წელს მან გამოსცა ედიქტი, რომლითაც ნებას რთავდა ბაბილონში დეპორტირებულ ებრაელებს უკან, სამშობლოში დაბრუნებულიყვნენ. როგორც წინასწარმეტყველ ეზდრას წიგნი გვაუწყებს, კიროსის ედიქტის შემდეგ იუდეაში გაემგზავრა 42360 ადამიანი. ამან შესაძლებელი გახადა იერუსალიმის ტაძრის აღდგენა, რომლის მშენებლობა დასრულდა ძვ.წ. 516 წელს. მრავალმა ებრაელმა საჭიროდ ჩათვალა დარჩენილიყო შუამდინარეთში
იხილეთ აგრეთვე
ბიბლიური ისტორია
ბაბილონეთი
რესურსები ინტერნეტში
ბაბილონის ტყვეობა
იუდეის სამეფო
ისევ იუდეა
ბაბილონის სამეფო
ბაბილონის ტყვეობიდან იერუსალიმის გალავნის აღდგენამდე
ძველი შუამდინარეთი და საქართველო
საღმრთო ისტორია ძველი და ახალი აღთქმისა
ახლო აღმოსავლეთის სულიერი კულტურა ძვ.წ. VI-IV ს.ს.
ისრაელის უძველესი ისტორია
იუდაიზმის ისტორია
ძველი ისრაელი და იუდეა
ბიბლიური ისტორია
ჩირიმოტოს რაიონი

ჩირიმოტოს რაიონი — რაიონი პერუში, ამასონასის რეგიონის როდრიგეს-დე-მენდოსას პროვინციაში. მდებარეობს ზღვის დონიდან 2 000 მეტრზე. 2007 წლის მონაცემებით, მოსახლეობა 1 842 ადამიანს შეადგენდა, სიმჭიდროვე 12.04 ადამიანი კმ²-ზე. ფართობი 153 კმ²-ია.
იხილეთ აგრეთვე
პერუს რაიონები
რესურსები ინტერნეტში
2007 წლის აღწერის მონაცემები
პერუს სტატისტიკისა და ინფორმაციის ეროვნული სამსახური
ამასონასის რეგიონის რაიონები
როდრიგეს-დე-მენდოსას პროვინციის რაიონები
სონა

სონა — მდინარე აღმოსავლეთ საფრანგეთში. სიგრძე 473 კმ, აუზის ფართობი 29,950 კმ². მდინარე რონის მარჯვენა შენაკადი. სათავე აქვს ლოთარინგიის პლატოს სამხრეთ ნაწილში. მიედინება სონა-რონის მთათაშორის ქვაბულში. უმეტესად საზრდოობას წვიმის წყლით. წყალუხვია ნოემბრიდან აპრილის ჩათვლით. სანაოსნოა თითქმის მთელ სიგრძეზე. ძირითადად სამხრეთისაკენ მიედინება. შესართავი მდებარეობს 158 მ სიმაღლეზე. ყველაზე დიდი შენაკადია მდინარე დუ (სიგრძე 453 კმ). ზემო დინებაში ეწოდება „მცირე სონა“.
სონა არხებით უკავშირდება მდინარეებს მოზელს, ლუარას, მარნას, სენას, რაინს. შესართავთან მდებარეობს ქალაქი ლიონი. წყლის საშუალო ხარჯი უდრის 410 მ³/წმ-ს.
ლიტერატურა
რესურსები ინტერნეტში
სონა – ენციკლოპედია ბრიტანიკა
სონა – გეოგრაფიული ენციკლოპედია
საფრანგეთის მდინარეები
Joanne (სიმღერა)

Joanne (სიმღერა)
„Joanne“ (ასევე ცნობილია როგორც „Joanne (Where Do You Think You're Goin'?)“) — ამერიკელ პოპ მომღერალ და სიმღერების ავტორ ლედი გაგას სიმღერა მისი მეხუთე სტუდიური ამავე სახელწოდების ალბომიდან Joanne (2016). იგი გამოიცა იტალიაში როგორც ალბომის მესამე ოფიციალური სინგლი 2017 წლის 22 დეკემბერს, ხოლო მისი ფორტეპიანოს ვერსია გამოიცა ციფრული ჩამონატვირთის სახით 2018 წლის 26 იანვარს მთელი მსოფლიოს მასშტაბით. სიმღერის ავტორები და პროდიუსერები არიან თავად გაგა და მარკ რონსონი, ხოლო BloodPop არის დამატებითი პროდიუსერი. სიმღერის შთაგონებიოს წყარო გახდა მომღერის გარდაცვლილი მამიდა, ჯოან ჯერმანოტა, სიმღერა გახდა ალბომის მთავარი მუსიკალური მიმართულება. გაგას ჰქონდა ჩანაფიქრი, რომ სიმღერას ჰქონოდა სამკურნალო ეფექტი მათთვის ვინაც განიცადა რაიმე სახის დანაკარგი.
მუსიკალური თვალსაზრისით იგი არის ქანთრი სიმღერა, შენელებული აკუსტიკური კომპოზიციით. ლირიკულად კი სიმღერა ეხება ჯოანის გარდაცვალებას. ოფიციალურ სინგლად გამოსვლამდე სიმღერა მოხდვა დიდი ბრიტანეთის და საფრანგეთის ჩარტებში უმნიშვნელო პოზიციებზე. ფორტეპიანოს ვერსიაზე გაგამ გადაიღო მუისკლაური ვიდეო რომელიც აგრძელებს ალბომის წინა ვიდეოების სიუჟეტს. გაგამ სიმღერა ცოცხლად შეასრულა გრემის რიგით მე-60-ე ყოველწლიურ დაჯილდოებაზე და მსოფლიო ტურნეზე Joanne World Tour, ასევე სიმღერაზე მუშაობისა და ჩაწერის პროცესი ნაჩვენებია გაგას 2017 წლის დოკუმენტურ ფილმში გაგა: ხუთი ფუტი და ორი დუიმი.
სიმღერების სია
ციფრული ჩამონატვირთი – ალბომის ვერსია
„Joanne“ – 3:16
ციფრული ჩამონატვირთი – ფორტეპიანოს ვერსია
„Joanne (Where Do You Think You're Goin'?)“ [Piano Version] – 4:39
პერსონალი
ინფორმაცია პერსონალის შესახებ აღებულია ალბომ Joanne-ს ბუკლეტიდან.
მენეჯმენტი
ჩაიწერა სტუდიებში Shangri-La Studios (მალიბუ, კალიფორნია) და Pink Duck Studios (ბურბანკი, კალიფორნია)
აუდიო მიქსი გაკეთდა სტუდიაში Electric Lady Studios (ნიუ-იორკი, ნიუ იორკი)
აუდიო მასტერინგი გაკეთდა სტუდიაში Sterling Sound Studios (ნიუ-იორკი)
Sony/ATV Songs LLC, House of Gaga Publishing (BMI) and Imagem CV/Songs of Zelig (BMI) (Songs of Zelig administered worldwide by Imagem CV)
პერსონალი
ლედი გაგა – სიმღერის ავტორი, ვოკალი, პროდიუსერი, დასარტყმელი საკრავები
მარკ რონსონი – სიმღერის ავტორი, პროდიუსერი, გიტარა, ბასები, კლავიშებიანი საკრავი, მელოტრონი
BloodPop – პროდიუსერი, კლავიშებიანი საკრავი
ჰარპერ სიმონი – გიტარა
დეივ რასელი – ხმის ჩამწერი
ჯოშუა ბლერი – ხმის ჩამწერი
ჯასტინ სმითი – ხმის ჩამწერი
დევიდ ქაველი – ჩაწერის ასისტენტი
ჯონი ბარკი – ჩაწერის ასისტენტი
ტომ ელმჰირსტი – აუდიო მიქსი
ჯო ვიჟანო – აუდიო მიქსის ასისტენტი
ბრენდონ ბოსტი – აუდიო მიქსის ასისტენტი
ტომ კოინი – აუდიო მასტერინგი
რენდი მერილი – მასტერინგი
ფორტეპიანოს ვერსია
ლედი გაგა – სიმღერის ავტორი, ვოკალი, პროდიუსერი
მარკ რონსონი – სიმღერის ავტორი
პოლ "DJ White Shadow" ბლერი – პროდიუსერი
ნიკ მონსონი – პროდიუსერი
მარკ ნილან უმცროსი – პროდიუსერი, ფორტეპიანო
ბენჟამინ რაისი – აუდიო მიქსი
ინფორმაცია პერსონალის შესახებ აღებულია iTunes Store-დან.
ჩარტები
გამოცემების ისტორია
რესურსები ინტერნეტში
სქოლიო
2016 წლის სიმღერები
2017 წლის სინგლები
2018 წლის სინგლები
ლედი გაგას სიმღერები
სიმღერები ლედი გაგას ავტორობით
სიმღერები ლედი გაგას პროდიუსერობით
სიმღერები მარკ რონსონის პროდიუსერობით
სიმღერები მარკ რონსონის ავტორობით
Interscope Records-ის სინგლები
ქანთრი ბალადები
ოხოს-ალბოსი

ოხოს-ალბოსი — მუნიციპალიტეტი ესპანეთში, შედის კასტილია და ლეონის ავტონომიური გაერთიანების ავილის პროვინციის დე-ავილის კომარკის შემადგენლობაში. ფართობი — 43 კმ². მოსახლეობა — 83 კაცი (2022 წ.).
იხილეთ აგრეთვე
ავილის მუნიციპალიტეტები
რესურსები ინტერნეტში
ოხოს-ალბოსის მუნიციპალიტეტის ოფიციალური საიტი
სქოლიო
ავილის მუნიციპალიტეტები
იბრაჰიმ ქათხუდა

იბრაჰიმ ქათხუდა ალ-კაზდაღლი — ოსმალთა ეგვიპტის ფაქტობრივი მამლუქი გამგებელი 1748-1754 წლებში. წარმოშობით ქართველი, კაზდაღლის სახლიდან, რომელსაც მართავდნენ კაიროში დისლოცირებულ იანიჩართა კორპუსის სამხედრო მეთაურები. დიდძალმა სიმდიდრემ მათ საშუალება მისცა, გაბატონებულიყვნენ ეგვიპტის პოლიტიკურ ასპარეზზე. 1735 წელს იბრაჰიმი გახდა იანიჩართა კორპუსის ჩავუში, 1738-1739 წლებში - მექაში პილიგრიმთა ქარავნის გამყოლი და ბადრაგი, კაზდაღლის სახლის მეთაური. 1748 წელს აზებანის კორპუსის ქათხუდასთან, რიდვანთან ერთად ეგვიპტიდან გააძევა ოსმალი გამგებელი რაჯაბ-ფაშა და მცირე ხნით გახდა იანიჩართა კორპუსის ქათხუდა (ქაჰია), ფორმალურად, რანგით მეორე აღას შემდეგ, მისი მოადგილე, ფაქტობრივად კი პირველი პირი და შემდეგ უკვე ამ სახელით იხსენიებოდა. ქათხუდა რიდვანთან ერთად მან შექმნა დუუმვირატი, რომელიც 1754 წლამდე განაგებდა ეგვიპტეს. დუუმვირატში წამყვანი იბრაჰიმი იყო, რომელსაც ჰქონდა ისეთი „სიძლიერე და სიდიადე, გამჭრიახობა მართვისას და უდავო ძალაუფლება, როგორისთვისაც მანამდე არავის მიუღწევია ეგვიპტეში“ (ეგვიპტელი ისტორიკოსი ალ-ჯაბარათი). იბრაჰიმი ქვეყანას ოსმალური ინსტიტუტების მეშვეობით მართავდა, ყიდულობდა მამლუქებს და ხელს უწყობდა მაღალ თანამდებობებზე მათ დაწინაურებას. XVIII საუკუნის მეორე ნახევარში ეგვიპტეს მისი სახლიდან გამოსული მამლუქები მართავდნენ, რომელთაგან ბევრი ქართველი იყო. ზოგიერთი ცნობით, იბრაჰიმ ქათხუდა ალ-კაზდაღლი მეტოქეებმა მოკლეს 1754 წელს. დაკრძალულია კაიროში, მცირე კარაფას სასაფლაოზე.
ლიტერატურა
100 ქართველი უცხოეთში, თბ., 2011 წ. ქართველი მამლუქები გარდაცვლილი 1754 ეგვიპტის მმართველები
თივაჭამიები

თივაჭამიები, მწერების რიგი. მათი სხეულის სიგრძე 1-იდან 8 მმ-მდეა. აქვთ ჯაგრისებრი ულვაშები. საღეჭიდან მწუწნავისაკენ გარდამავალი ტიპის პირის აპარატი, წვრილი და გრძელი კიდურები (ზოგს კიდურები სულ არ აქვს ან მოკლე აქვს), წინა ფრთები უკანაზე გრძელია. მუცელი 9-ნაწევრიანი, მოკლე, მომრგვალო. რიგში 800-მდე სახეობაა. გავრცელებულია მთელ მსოფლიოში. საქართველოში 23 სახეობაა ცნობილი. ბინადრობენ უმთავრესად მცენარეებზე, ფრინველთა ბუდეებში. თივაჭამიები იკვებებიან ლიქენებით, სოკოებითა და ორგანული ნარჩენებით, ხშირად აზიანებენ წიგნებს, მცენარეთა ჰერბარიუმს, მწერების კოლექციას.
ლიტერატურა
ქსე, ტ. 4, გვ. 681, თბ., 1979
მწერები
Feel Your Love

Feel Your Love — ალანის მორისეტის სიმღერა და სინგლი. შეტანილია ალბომში Alanis. გამოვიდა 1991 წელს.
რესურსები ინტერნეტში
ალანის მორისეტის დისკოგრაფია Discogs-ზე
ალანის მორისეტის სიმღერები
1991 წლის სიმღერები
მიხეილ მურვანიშვილი

მიხეილ მურვანიშვილი (დ. 18 მაისი, 1875, სურამი, ხაშურის მუნიციპალიტეტი – გ. 24 დეკემბერი, 1959) — ქართველი მეტყევე.
ბიოგრაფია
1893 წელს დაამთავრა ახალციხის სატყეო სასწავლებელი. იმავე წელს დაინიშნა მარტყოფის სატყეოს უფროსის თანაშემწედ.
1907 წლიდან სამუშაოდ გადაჰყავთ ბაკურიანის სატყეო მეურნეობაში.
1910 წლიდან წაღვერის სატყეოს უფროსია.
1918 წელს კი დააარსა სურამის სატყეო მეურნეობა.
1921-1922 წწ. მან პირველმა დააარსა თესლის საშრობი ქარხანა. დაამზადა წიწვოვანთა ჯიშების თესლი, რომელიც იგზავნებოდა რუსეთში, სომხეთში და აზერბაიჯანში.
1935 წლიდან მურვანიშვილი სურამის სატყეო მეურნეობის დირექტორია, მისი დამსახურებით სურამის გარშემო 130 ჰა-ზე გააშენეს ფიჭვნარი.
ოჯახი
ჰყავდა 6 შვილი, 2 ვაჟი და 4 გოგო. მისი ერთ-ერთი შვილიშვილის ცნობილი ოფთალმოლოგის ციალა შურღაიას შვილია ცნობილი ქართველი ფეხბურთელი დავით ყიფიანი.
გარდაიცვალა 1959 წელს. დაკრძალულია სურამში გვერდისუბნის სასაფლაოზე. მისი სახელი ეწოდება სურამის ერთ-ერთ ქუჩას.
რესურსები ინტერნეტში
სურამის მეორე საჯარო სკოლის მიერ გადაღებული ფილმი "ფიჭვნარი დარაჯებად"
დაბადებული 18 მაისი
დაბადებული 1871
გარდაცვლილი 1959
გარდაცვლილი 24 დეკემბერი
ქართველი მეტყევეები
ხაშურის მუნიციპალიტეტში დაბადებულები
ფინეთი 1936 წლის ზაფხულის ოლიმპიურ თამაშებზე

ფინეთი 1936 წლის ზაფხულის ოლიმპიურ თამაშებზე
ფინეთმა ზაფხულის ოლიმპიურ თამაშებზე მეშვიდედ იასპარეზა 1936 წელს, გერმანიის დედაქალაქ ბერლინში. ამ თამაშებზე მათ სხვადასხვა სინჯის 19 მედალი მოიპოვეს.
რესურსები ინტერნეტში
სპორტული ბმულები
საერთაშორისო ოლიმპიური კომიტეტის შედეგების მონაცემთა ბაზა
ქვეყნები 1936 წლის ზაფხულის ოლიმპიურ თამაშებზე
ფინეთი ზაფხულის ოლიმპიურ თამაშებზე
ევროპის ქვეყნები ზაფხულის ოლიმპიურ თამაშებზე
ქოქოსი (კუნძული)

ქოქოსი (კუნძული)
კუნძული ქოქოსი – კუნძული წყნარ ოკეანეში, წარმოადგენს კოსტა-რიკის ტერიტორიას. მდებარეობს ქვეყნის დასავლეთი სანაპიროდან 600 კილომეტრზე, გალაპაგოსის არქიპელაგის მახლობლად.
1997 წელს კუნძული შეიტანეს იუნესკოს მსოფლიო მემკვიდრეობის ძეგლების სიაში.
გეოგრაფია
კუნძული წარმოადგენს კოსტა-რიკის ტერიტორიას და შედის პუნტარენასის პროვინციის შემადგენლობაში. კუნძულის საერთო ფართობია 23 85 კმ².
ისტორია
კუნძული ევროპელებმა აღმოაჩინეს XVI საუკუნის შუა წლებში.
იხილეთ აგრეთვე
მსოფლიო მემკვიდრეობის ძეგლების სია ამერიკაში
რესურსები ინტერნეტში
ოფიციალური საიტი
Cocos Island moist forests (WWF)
Island of the Sharks - Legends and Lore
კოსტა-რიკის გეოგრაფია
მსოფლიო მემკვიდრეობის ძეგლები კოსტა-რიკაში
Yuzbashevan

Yuzbashevan is a village in the Qabala Rayon of Azerbaijan, with an elevation of 1,811 metres (5,942 feet).
References
Populated places in Qabala District
ცილიანშანი

ცილიანშანი, რიხტჰოფენის ქედი — ქედი ჩინეთში, განსუსა და ცინხაის საზღვარზე. წარმოადგენს ნანშანის მთათა სისტემის ჩრდილოეთ შტოს. ჩრდილო-დასავლეთიდან სამხრეთ-აღმოსავლეთისაკენ გადაჭიმულია დაახლოებით 500 კმ-ზე. უმაღლესი წერტილის სიმაღლეა 5808 მ (მთა გუანძეფინი). ქედი ასიმეტრიულია: ჩრდილო კალთის სიგრძეა 40 კმ, მისი შეფარდებითი ამაღლება ხესის კორიდორზე 4500 მ-მდეა; სამხრეთი კალთის სიგრძე 12-15 კმ-ია, ხოლო შეფარდებითი სიმაღლე 2500 მ-მდე. თხემი ვეებერთელაა, მისი საშუალო სიმაღლეა დაახლოებით 5000 მ; უღელტეხილების სიმაღლეა 3500-4500 მ. ჩრდილოეთით გადაჭიმულია გობის უდაბნო. თხემურ ზონაში არის დაახლოებით 770 მყინვარი, რომელთა საერთო ფართობია 325 კმ². გაჭრილია მდინარეების შულეხესა და ხეიხეს გამჭოლი ხეობებით. ცილიანშანის დადაბლებულ ნაწილში, ზღვის დონიდან 3260 მ სიმაღლეზე მდებარეობს დიდი ტბა კუკუნორი. ძირითადად აგებულია ფიქლებით, ქვიშაქვებითა და კირქვებით. დასავლეთ ნაწილში — უდაბნოები და მშრალი სტეპებია, 4000 მ-ის მაღლა — მაღალმთიანი უდაბნოები. აღმოსავლეთ შედარებით ნოტიო ზონაში, მთის მდელოებია; ჩრდილოეთ კალთებზე წიწვოვანი ტყეა. 1860-1870 წლებში ქედი შეისწავლა გერმანელმა გეოგრაფმა ფერდინანდ ფონ რიხტჰოფენმა. 1894 წელს ქედი გამოიკვლია რუსმა გეოლოგმა ვლადიმერ ობრუჩევმა. მანვე უწოდა ქედს ფერდინანდ რიხტჰოფენის სახელი.
ლიტერატურა
Краткая географическая энциклопедия. Том 3: М., 1962.
რესურსები ინტერნეტში
სქოლიო
ჩინეთის ქედები
Best of Rockers 'n' Ballads

Best of Rockers 'n' Ballads is a compilation album by the German hard rock band Scorpions, released in 1989. All songs on this album are from their tenure with Mercury Records, from 1979 to 1988, in addition to rare or never-before released material.
Background
The record was released with different track listings in different regions: At all the compilation features several rare or completely unreleased tracks: There are remixes of "Big City Nights", "Lovedrive", "Holiday" and "Is There Anybody There", which were previously unreleased. Also included are two different versions of "Hey You". While the European pressing features a previously unreleased remix of the song, the US and Japanese editions are the only ones featuring the original version, which was released in 1980 as a single. Another rarity was a cover of The Who's "I Can't Explain", which was also included on that same year's Stairway to Heaven/Highway to Hell charity compilation album.
The European CD edition also includes one more rarity: the version of "China White", which features a different solo, a solo that was just released on US editions of Blackout before.
The track listing and individual running times differ between the US, European and Asian editions. While the European pressing features 14 or 15 tracks, the original version of "Hey You" is missing and replaced by a remix. The US and Japanese version just feature twelve tracks and omit the re-recorded version of "Is There Anybody There?" as well as "Another Piece of Meat" and "China White", but it includes the longer, original version of "Hey You". The European edition was re-released with the title The Essential Scorpions in 2003.
Best of Rockers 'n' Ballads reached platinum status in the United States, and is the Scorpions' only compilation album to be certified at least gold by the RIAA there.
Track listing
European edition
US and Japanese edition
Charts
Sales and certifications
References
Scorpions (band) compilation albums
1989 compilation albums
Mercury Records compilation albums
ზედგენიძე

ზედგენიძე
საკუთარი სახელი ზედგენიძე შეიძლება აღნიშნავდეს ერთ-ერთ შემდეგ პიროვნებათაგანს:
გიორგი ზედგენიძე — რადიოლოგი
ზურაბ ზედგენიძე — ერეკლე II-ის თანამებრძოლი
იოთამ ზედგენიძე — გიორგი VIII-ის კარისკაცი, საქართველოს მართლმადიდებელი სამოციქულო ეკლესიის წმინდანი
იხილეთ აგრეთვე
ზედგენიძეები — ფეოდალური საგვარეულო აღმოსავლეთ საქართველოში
ზედგინიძე
ქართული გვარები
ვანუატუს ფეხბურთის ფედერაცია

ვანუატუს ფეხბურთის ფედერაცია — საფეხბურთო ორგანიზაცია, რომელიც აკონტროლებს ფეხბურთს ვანუატუში. ეს არის ვანუატუს საფეხბურთო კლუბების ასოციაცია და ორგანიზებას უკეთებს როგორც ნაციონალურ შეჯიბრებს, ასევე ვანუატუს ეროვნული ნაკრების საერთაშორისო მატჩებს.
დაარსდა 1934 წელს. ფიფა-ში გაწევრიანდა 1988 წელს. იმავე წლიდან ოკეანეთის ფეხბურთის კონფედერაციის წევრია.
რესურსები ინტერნეტში
ვანუატუ ფიფა-ს საიტზე.
ვანუატუ ოფკ-ს საიტზე
სქოლიო
1934 წელს დაარსებული ორგანიზაციები
სტატიების ესკიზები ვანუატუს შესახებ
ბაუსკის მხარე

ბაუსკის მხარე — ლატვიის ადმინისტრაციულ-ტერიტორიული ერთეული. მდებარეობს ქვეყნის სამხრეთ ნაწილში, ზემგალეს რეგიონში. მხარე მოიცავს 8 თემს და ქალაქ ბაუსკას, რომელიც არის ადმინისტრაციული ცენტრი.
ესაზღვრება რუნდალეს, ოზოლნიეკის, იეცავის, ვეცუმნიეკის მხარეები ლატვიაში და შიაულიაის მაზრა ლიეტუვაში.
მხარე დაარსდა 2009 წლის 1 ივლისს, ლატვიის ადმინისტრაციულ-ტერიტორიული რეფორმის დასრულებისას ბაუსკის რაიონის ტერიტორიაზე.
მოსახლეობა
მოსახლეობა 2010 წლის 1 იანვრისათვის შეადგენს 28 028 კაცს. მხარის ფართობია 784,9 კმ².
რესურსები ინტერნეტში
სქოლიო
ლატვიის მხარეები
სუსო

სუსო
ხესუს ხოაკინ ფერნანდეს საენზ დე ლა ტორე – სუსო (დ. 19 ნოემბერი, 1993, კადისი, ესპანეთი) — ესპანელი ფეხბურთელი. ამპლუით ნახევარმცველი, თამაშობს მილანში.
სუსომ კარიერა დაიწყო „ლივერპულში“ 2012 წელს. 2013-2014 წლებში იჯარით თამაშობდა იტალიურ კლუბ „ალმერიაში“. 2015 წლის იანვარში შეუერთდა „მილანს“, რის შემდეგაც, 2016 წელს იჯარით გადავიდა „ჯენოაში“.
რესურსები ინტერნეტში
სუსოს პროფილი
სუსო ESPN FC-ზე
სქოლიო
ესპანელი ფეხბურთელები
დაბადებული 1993
ლივერპულის ფეხბურთელები
ალმერიის ფეხბურთელები
მილანის ფეხბურთელები
კადისის ფეხბურთელები
ჯენოას ფეხბურთელები
ესპანეთის პრიმერა დივიზიონის ფეხბურთელები
სერია A-ს ფეხბურთელები
პრემიერ ლიგის ფეხბურთელები
დაბადებული 19 ნოემბერი
ჯგანტია

ჯგანტია (მალტ. Ġgantija - გიგანტების კოშკი) — ნეოლითის პერიოდის მეგალითური სატაძრო კომპლექსი მალტის კუნძულ გოცოზე. ჯგანტიას ტაძრების სერია უძველესია მალტის სხვა მეგალითურ ტაძრებს შორის. მათმა შემქმნელებმა, ჯგანტიას ორი ტაძარი ნეოლითში, ძვ. წ. 3600-2500 წლებში აღმართეს. დღეისათვის, ეს 5500 წლოვანი ტაძრები მსოფლიოს ერთ-ერთი უძველესი რელიგიური სტრუქტურებია, რომლებიც კი ოდესმე ადამიანის ხელს შეუქმნია. სხვა ანალოგიურ სტრუქტურებთან ერთად, ჯგანტია შესულია იუნესკოს მსოფლიო მემკვიდრეობის სიაში.
აღმოეჩენილი ფიგურები და ქანდაკებები არქეოლოგებს აფიქრებინებს, რომ ტაძარი შესაძლოა ნაყოფიერების კულტს ეძღვნებოდა. ადგილობრივი, გოცოური ფოლკლორის თანახმად, ისინი გიგანტურმა ადამიანებმა აღმართეს და მათ ღმერთისადმი თაყვანიის საცემად იყენებდნენ.
იხილეთ აგრეთვე
მსოფლიო მემკვიდრეობის ძეგლების სია ევროპაში
რესურსები ინტერნეტში
Heritage Malta's Ġgantija page
gozo.gov.mt's Ġgantija page
Ġgantija Temple on Google Maps
მალტის ისტორია
მეგალითური ნაგებობები
მსოფლიო მემკვიდრეობის ძეგლები მალტაში